శివతాండవ కావ్యం

శివతాండవం పుట్టపర్తి నారాయణాచార్యులు రచించిన సంగీత, నాట్య, సాహితీ రచన. ఈ కావ్యంలోని వస్తువు చిదంబరంలోని నటరాజు ఆలయంలో చూసిన శివతాండవ నృత్యం, పాల్కురికి సోమనాథుని శివ స్తుతులు. ఇది కన్నడ శివకవుల రగడల్లో వాడిన ఛందస్సును అనుసరించింది. ఇందులో లయ ప్రధానంగా ఉంటుంది. ఈ కావ్యం జర్మన్, హిందీ భాషల్లోకి కూడా అనువదించబడింది.

 రచయిత 
ఈ కావ్య రచన చేసేటపుడు రచయిత ప్రొద్దుటూరులోని అగస్తేశ్వర స్వామి ఆలయంలో నలభై రోజుల పాటు 108 ప్రదక్షిణలు చేశాడు. ఈ గ్రంథం కోసం రచయిత తమిళం నేర్చుకుని అందులోని శివస్తుతులను అర్థం చేసుకున్నాడు. రచయితకు తన రచనల్లో కల్లా అత్యంత ఖ్యాతి తెచ్చినది ఈ పుస్తకమే.

 శివతాండవాన్ని వర్ణించే ఒక పద్యం 
కిసలయజటాచ్ఛటలు ముసురుకొని వ్రేలాడ
బుసలుగొని తలచుట్టు భుజగములు బారాడ
మకరకుండలచకాచకలు చెక్కులఁ బూయ
అకలంక కంఠహారాళి నృత్యము సేయ
శృంఖలారుండములు చెలగి తాండవమాడ
శంఖావదాత లోచనదీప్తి గుమిగూడ
వలగొన్న యెముక పేరులు మర్మరము సేయ

 మూలాలు 

వర్గం:తెలుగు కావ్యములు